**Беларуская мова, 5 клас**

**Лексіка. Фразеалогія**

**Урок № 88. Агульнаўжывальныя словы і словы абмежаванага ўжытку**

**Мэты:** пазнаёміць вучняў з лексікай паводле сферы ўжывання, з групамі слоў абмежаванага ўжытку, іх асаблівасцямі; ствараць умовы для асэнсаванага выкарыстання агульнаўжывальных слоў і слоў абмежаванага ўжытку ў вусным і пісьмовым маўленні, садзейнічаць папаўненню слоўнікавага запасу; спрыяць выхаванню цікавасці да самабытнасці беларускай мове.

**Навукова-метадычнае забеспячэнне:** Беларуская мова. Вучэбны дапаможнік для 5 класа ўстаноў агульнай сярэдняй адукацыі з беларускай і рускай мовамі навучання. Частка 2. Красней В. П., Лаўрэль Я. М., Несцяровіч В. І., Васюковіч Л. С.; Беларуская мова. Навучальныя і кантрольныя дыктанты. 5–9 класы; “Рабочы сшытак”, Тумаш Г.В.; вучні загадзя загружаюць на свае тэлефоны праграму для расшыфроўкі OR кодаў; фотаздымак помніка “ў”.

**Эпіграф:** Быць Беларусам —

Гэта значыць,

Свайго ні гуку не забыць,

Усё чужое перайначыць,

Каб Беларусі вечнай быць!

Р. Барадулін. “Быць”

**Ход урока**

1. **Арганізацыйны момант.**
2. **Падрыхтоўка да засваення новай тэмы.** **Мэтавызначэнне.**

*Зварот да эпіграфа. Праца з праблемнымі пытаннямі.*

* Якой спадчынай для кожнага народа з’яўляецца нацыянальная мова?
* Што мы з вамі можам зрабіць, каб “ні гуку не забыць” сваёй мовы?
* Чаму нашу мову лічаць самабытнай?
* З якой лексікай, на вашу думку, мы будзем працаваць сёння на ўроку?

*Мэтавызначэнне сумесна з вучнямі.*

**Арфаграфічная хвілінка.**

**Слова настаўніка.** Беларуская мова – самабытная, непаўторная.

Адной з яе асаблівасцяй з’яўляецца ўжыванне “ў”. 7 верасня 2003 года побач з намі, у геаграфічным цэнтры Еўропы — горадзе Полацку — быў устаноўлены помнік літары ў (“у нескладовае”, “у кароткае”). Ён зроблены ў выглядзе стэлы, на яе гранях размешчаны рэльефныя выявы літары. Помнік можа служыць сонечным гадзіннікам. Я ўпэўнена, кожны з вас пазнаў яго на фотаздымку, бо неаднаразова мы бывалі ў Полацу. *Дадатак 2.*

Менавіта з паўтарэння правіла правапісу гэтай літары мы і пачнём наш сённяшні ўрок.

*Практыкаванне 39, с. 68, “Рабочы сшытак” (Тумаш Г.В.).*

Вучні мяняюцца сшыткамі і правяраюць адзін аднаго выкарыстоўваючы QR код з правільнымі адказамі.

**Слова настаўніка.** А цяпер давайце размяркуем запісаныя словы па групах. 1 група – словы, якія разумеюць усе носьбіты мовы, 2 група – незразумелыя, незнаёмыя словы.

*Адказ 2 – 3 вучняў.*

**ІІІ. Засваенне новых ведаў.**

*Праца са схемай. Практыкаванне 33, с. 93, “Рабочы сшытак” (Тумаш Г.В.).*

*Праца з тэрмінамі.*

*Выбарачны дыктант* на вызначэнне прафесійнай лексікі “Што такое грыбы?” (Беларуская мова. Навучальныя і кантрольныя дыктанты. 5–9 класы, с. 45)

*Адказ 2 – 3 вучняў.*

**Слова настаўніка.** Людзі якой прафесіі могуць карыстацца такімі словамі?

Звернемся да практыкавання 37, с. 95 (“Рабочы сшытак”. Тумаш Г.В.) і паспрабуем разабрацца, людзі якой прафесіі выкарыстоўваюць наступныя прафесійныя словы.

**Фізкультхвілінка**

*Дадатак 1*

**Паведамленне настаўніка.**

Далей працягнем знаёмства са словамі абмежаванага ўжытку.

Жыў некалі на Беларусі Іван Іванавіч Насовіч. Ён нарадзіўся на Магілёўшчыне, пражыў 89 гадоў. Быў педагогам, мысліцелем, вучоным. У сваім жыцці ён здзейсніў подзвіг: сабраў звыш 30 тысяч жывых беларускіх слоў. Гэта духоўнае багацце надрукавана ў “Слоўніку беларускай мовы”. Са слоўнікамі і дыялекталагічнымі атласамі мы з вамі бліжэй пазнаёмімся на наступным уроку.

А зараз папрацуем з дыялектызмамі, паспрабуем растлумачыць іх значэнне, падбіраючы агульнаўжывальныя адпаведнікі.

*Выкананне практыкавання 34, с. 93, “Рабочы сшытак” (Тумаш Г.В.).*

*Прагляд фільма* пра дыялектныя асаблівасці Віцебскай вобласці.

Пад час прагляду фільма вучні запісваюць у сшыткі 5-7 дыялектных слоў.

<https://drive.google.com/file/d/173pB8z1gPb0XfPaDlepY3i0fTZhACIqN/view>

*Абмеркаванне прагледжанага.*

1. **Першасная праверка ведаў.**

*Запаўненне клішэ.*

Словы, якія выкарыстоўваюцца ў мове людзей пэўнай прафесіі, гэта \_\_\_\_\_\_\_\_\_\_\_\_\_ словы. У слоўніку яны могуць мець паметку \_\_\_\_\_\_\_\_\_\_\_\_\_\_.

Словы, якія распаўсюджаны на пэўнай тэрыторыі і выкарыстоўваюцца ў маўленні людзей, што жывуць на гэтай тэрыторыі, гэта \_\_\_\_\_\_\_\_\_\_\_\_\_ словы.

*Практыкаванне 35, с. 94, “Рабочы сшытак” (Тумаш Г.В.).* Сярод блізказначных слоў падкрэсліць агульнаўжывальныя

*Самаправерка па QR кодах.*

1. **Падвядзенне вынікаў урока. Рэфлексія.**

*Прыём “Завяршы фразу”*

* Сёння на ўроку я даведаўся(лася)…
* Цяпер я ведаю…
* Сёння ў мяне атрымалася…
* Сёння ў мяне не атрымалася…
* Мяне здзівіла…

Выстаўленне і каменціраванне адзнак актыўным вучням.

1. **Дамашняе заданне.**

§ 19, практыкаванне 140.

Каментарый настаўніка па выкананні дамашняга задання.

Дадатак 1

Каб уважлівымі быць, трэба трошкі адпачыць.

Раз – падняцца, усміхнуцца, два – сагнуцца, разагнуцца.

Тры – галовы ўверх падняць, на чатыры – паківаць.

Пяць – рукамі памахаць. Шэсць як я – хутчэй прысесці,

Сем – за парты ціха сесці. Восем – сшыткі падраўняць,

Дзевяць – кніжкі ў рукі ўзяць.

Дзесяць – будзем працаваць.

Дадатак 2

